Profylaksia

Profylaksia tarkoittaa ennaltaehkäisevää tai suojaavaa hoitoa tai toimintaa sairastumisen estämiseksi. 

Ennaltaehkäisevä hoito voi olla esimerkiksi lääkekuuri, jolloin sairastumisen aiheuttama riski katsotaan suuremmaksi kuin lääkkeen sivuvaikutusten riskit. Kaukomaille matkaaville tuttu esimerkki on malariaprofylaksia: malarialääkitys (esimerkiksi meflokiini) aloitetaan ennen matkaa malaria-alueelle, ja sitä jatketaan matkan ajan ja vielä muutama viikko matkan jälkeenkin. Lääkitys tuo suojaa malariaa vastaan.

Esimerkkeinä lääkkeettömästä profylaksiasta mainittakoon migreenin ehkäisy rentoututumisharjoituksilla tai akupunktiolla. Vastaavasti tukisukkia voidaan käyttää vähentämän alaraajojen turvotusta ja laskimotukosten todennäköisyyttä.

Lähteet

Kansanterveys